Mans wat meisie verkrag sit lewenslankTwee Bloemfonteinse mans is vandeesweek lewenslange tronkstraf in die Botshabelo-hooggeregshof opgelê vir die verkragting van ŉ 17-jarige meisie. Sers. Martin Xuma, woordvoerder van die polisie, het gesê die verkragting het in Februarie 2014 plaasgevind, maar albei seuns – onderskeidelik 15 en 16 jaar oud – was nog minderjarig en is nie gevonnis nie. Volgens Xuma was die meisie op pad terug huis toe ná ŉ kerkdiens toe die seuns haar genader en met geweld tot in een van die nabye huise gesleep het. Hulle het glo beurte gemaak om haar te verkrag. Xuma sê die slagoffer kon daarin slaag om te vlug ná die verkragting, omdat die twee se aandag afgetrek was toe hulle begin rook het. Sy het hulp gaan soek en die polisie is onmiddellik ontbied. Die verdagtes, nou onderskeidelik 19 en 20 jaar oud, het skuld beken.